разглеждат като активи, ако тяхната стойност по „Платежоспособност II“ е положителна или равна на нула. Те се разглеждат като пасиви, ако тяхната стойност по „Платежоспособност II“ е отрицателна или ако са емитирани от предприятието. Включват се както дериватите, разглеждани като активи, така и тези, разглеждани като пасиви.
 Закрити деривати са тези, които са открити в някакъв момент от референтния период (т.е. през последното тримесечие, ако образецът се подава тримесечно, или последната година, ако образецът се подава ежегодно), но са били закрити преди края на отчетния период.
 Ако често се сключват сделки с един дериват, дериватът може да бъде отчетен на агрегирана или нетна основа (посочват се първата и последната дата на търгуване), доколкото всички съответни характеристики са общи, и като се следват конкретните указания за всяка съответна позиция.
 Позициите се отчитат с тяхната положителна стойност, освен ако в съответните указания не е предвидено друго.
 Дериват е финансов инструмент или друг договор, който притежава всяка от следните три характеристики:
 г)
 неговата стойност се променя в отговор на промяната в определен лихвен процент, цена на финансов инструмент, цена на стока, валутен курс, индекс на цени или лихвени проценти, кредитен рейтинг или кредитен индекс, или друга променлива, при условие че в случай на нефинансова променлива, променливата не е специфична за дадена страна по договора (наричана понякога „базова“);
 д)
 той не изисква първоначална нетна инвестиция или изисква първоначална нетна инвестиция, която е по-малка от тази, която би се изисквала за други видове договори, за които би могло да се очаква да имат подобен отговор на промените в пазарните фактори;
 е)
 той се урежда на бъдеща дата.
 Образецът се състои от две таблици: „Информация за държани позиции“ и „Информация за деривати“.
 В таблица „Информация за държани позиции“ всеки дериват се отчита отделно в толкова на брой реда, колкото е необходимо, за да се попълнят правилно всички изисквани в таблицата позиции. Ако една променлива на даден дериват може да получи две стойности, то този дериват трябва да бъде отчетен в повече от един ред.
 По-конкретно, дериват с повече от една двойка валути трябва да бъде разделен по всяка отделна двойка, като всяка от тях се отчита на отделен ред.
 В таблица „Информация за деривати“ всеки дериват се отчита отделно, в един ред за всеки актив, като се попълват всички изисквани в таблицата променливи.
 ПОЗИЦИЯ
 УКАЗАНИЯ
 Информация за държани позиции
 C0040
 Идентификационен код на деривата
 Идентификационен код на деривата при спазване на следната последователност:
 —
 ISIN код съгласно стандарт ISO 6166, ако има такъв
 —
 Други признати кодове (напр.: CUSIP, Bloomberg Ticker, Reuters RIC)
 —
 Код, определен от предприятието, при липса на посочените по-горе варианти, който трябва да се прилага последователно във времето
 C0050
 Вид идентификационен код на деривата
 Вид идентификационен код, използван за позиция „Идентификационен код на деривата“. Използва се една от възможностите от следния изчерпателен списък:
 1 — ISO/6166 за ISIN код
 2 — CUSIP (Committee on Uniform Securities Identification Procedures number, който се присъжда от CUSIP Service Bureau за дружества от САЩ и Канада)
 3 — SEDOL (Stock Exchange Daily Official List за Лондонската